
Konkurso sąlygų 2 priedas
LOR DARBO VIETOS ĮRANGA  

Techninė specifikacija 

1. Jei techninėje specifikacijoje nurodytas standartas, techninis liudijimas ar bendrosios techninės specifikacijos, tiekėjas gali siūlyti lygiaverčius. Jei apibūdinant pirkimo objektą, techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, dėl kurių tam tikriems subjektams ar tam tikriems produktams būtų sudarytos palankesnės sąlygos arba jie būtų atmesti, tokiu atveju tiekėjas gali siūlyti lygiaverčius.
2. Tiekėjo siūlomos prekės turi atitikti techninės specifikacijos reikalaujamas charakteristikas. Tiekėjas turi pateikti pasiūlyme nurodytų parametrų teisingumą įrodančius prekės gamintojo (toliau – gamintojo) dokumentus (katalogus, prospektus ar kitą dokumentaciją su siūlomų prekių aprašymais). Tais atvejais, kai parametrų atitiktį patvirtinantys gamintojo dokumentai yra pateikti anglų kalba, jų vertimų į lietuvių kalbą kartu su pasiūlymu pateikti neprivaloma. Jei šių dokumentų turinys Perkančiajai organizacijai yra aiškus, vertimai gali būti nereikalaujami. Priešingu atveju, Perkančiosios organizacijos prašymu tiekėjas privalės pateikti vertimus į lietuvių kalbą. Pateiktame gamintojo dokumente turi būti pažymėta, kurį techninės specifikacijos reikalavimą patvirtina nurodytas parametras. Pasiūlymo formoje (1 priedo grafoje „Siūlomos parametrų reikšmės") turi būti nurodytas gamintojo dokumento puslapis, kuriame yra ši žyma. Pateikiamos skaitmeninės dokumentų kopijos.
2.1. Tuo atveju, jeigu pateiktoje gamintojo dokumentacijoje nėra visos reikalaujamos prekės charakteristikas patvirtinančios informacijos, tiekėjas privalo pateikti gamintojo arba jo įgalioto atstovo (tiekėjo deklaracija nėra lygiavertis dokumentas) raštiškus patvirtinimus (prekės gamintojo atitikties deklaraciją/eksploatacinių savybių deklaraciją) ar kitus atitiktį reikalavimams įrodančius dokumentus (informaciją), kad perkančioji organizacija galėtų įsitikinti siūlomos prekės atitiktimi nustatytiems reikalavimams. Pateikiamos skaitmeninės dokumentų kopijos. 
3. Pirkimo dalyvis kartu su pasiūlymu turi pateikti visus dokumentus įrodančius prekės atitiktį nustatytiems 1-6 punktų reikalavimams. Atitiktis 7 punkte nustatytiems reikalavimams bus tikrinama sutarties vykdymo metu (prekės perdavimo metu).

1 lentelė. Privalomieji reikalavimai prekėms:
	Eil. Nr.
	Parametrai (specifikacija)
	Reikalaujamos parametrų reikšmės

	1.
	LOR (otorinolaringologo) darbo vieta
	Pavadinimas, modelis, gamintojas

	1.1
	Pagrindinis LOR darbo vietos modulis vakuuminė siurbimo sistema
	1. oro srauto pratekėjimas ne mažiau kaip 55 l/min;
2. vakuumas ne mažiau -85 kPa;
3. vakuumo indikatorius;
4. vakuumo reguliatorius;
5. automatinis sistemos aktyvavimas paimant siurbimo šlangelę;
6. apsauga nuo skysčio išbėgimo;
7. antibakterinis oro filtras; 
8. siurbimo šlangelių dezinfekcijos ar praplovimo funkcija (automatinė arba rankinė);
9. talpos tūris ne mažesnis kaip 1 litras.

	1.2
	Ausies plovimo sistema vandens sistema
	1. palaikoma vandens temperatūra ne mažiau 34ºC;
2. vandens pratekėjimas reguliuojamas ribose, ne mažiau 400 ml/min;
3. keičiamas, daugkartinis, nerūdijančio plieno antgalis su luer jungtimi (ar lygiavertis) ne mažiau 3 vnt. arba guminiai vienkartiniai antgaliukai ausies praplovimui ne mažiau 100 vnt.
4. apsauga nuo apsitaškymo – ne mažiau 3 vnt.;
5. vandens sistemą prijungta prie vandentiekio.

	1.3
	Darbo vietos integruoti šviesos šaltiniai
	1. ne mažiau dviejų atskirų LED šviesos šaltinių
2. šviesos intensyvumo reguliavimas kiekvienam šviesos šaltiniui.

	1.4
	LED belaidis galvinis šviestuvas apžiūrai
	1. spalvos temperatūra ne mažiau 4500 K
2. šviesos ryškumas ne mažiau 60000 lux 
3. galvos apimties ir aukščio reguliavimas
4. įkraunamas akumuliatorius su krovikliu
5. darbo laikas pilnai įkrautu akumuliatoriumi, pilnu ryškumu ne mažiau 2 val.
6. akumuliatorius integruotas arba tvirtinimas prie galvinio šviestuvo.

	1.5
	Pagrindinio modulio komplektacija
	1. siurblys įmontuotas į darbo vietą
2. ausų plovimo sistema
3. automatinė ar rankinė siurbimo šlangelių dezinfekcijos funkcija
4. automatinis sekreto talpos ištuštinimas į kanalizaciją
5. galvinio šviestuvo laikiklis
6. ne mažiau kaip 2 kietų endoskopų ir 2 lankstaus endoskopo laikikliai;
7. ne mažiau kaip 2 naudotų kietų endoskopų dezinfekavimo laikikliai;
8. bendra ausų, nosies ir gerklės gydytojo darbo vieta.

	2.
	Video endoskopinė sistema

	2.1
	Video endoskopinė sistema su lietimui jautriu ekranu
	1. kameros rezoliucija ne mažesnė kaip 1920x1080 pikselių
2. galimybė fotografuoti, įrašinėti ir saugoti video bei nuotraukas
3. duomenys gali būti saugomi taip pat USB rakte
4. ne mažiau 1 vnt. HDMI jungties
5. galimybė pajungti belaidę klaviatūrą ir pelytę
6. monitoriaus dydis ne mažesnis kaip 22 coliai
7. laikiklis monitoriui, jei toks reikalingas.

	2.2
	Lankstus nasofaringolaringoskopas
	1. distalinio galo skersmuo: 3,2 ± 0,8 mm;
2. darbinis ilgis: 310mm ± 30mm;
3. matymo laukas: 75° ± 15°;
4. užlenkimo kampas: 145° ± 25°.

	2.3
	Lankstus video endoskopas
	1. distalinio galo skersmuo: 2,0 mm ± 0,7 mm;
2. darbinis ilgis: 320mm ± 25mm;
3. matymo laukas ne mažiau 85° ;
4. užlenkimo kampas 135° ± 25°;
5. matymo gylis ne siauresnėse ribose kaip nuo 10 mm iki 50 mm (imtinai);
6.  LED šviesos šaltinis arba lygiavertis;
7. raiška ne mažesnė nei 400x400px.

	2.4
	Standus laringoendoskopas
	1. darbinis ilgis: 190 mm ± 20 mm;
2. matymo kampas: 70° ± 10°;
3. storis: 10mm ± 1mm;
4. galimybė išmirkyti, dezinfekuoti ar autoklavuoti.

	2.5
	Standus endoskopas
	1.	darbinis ilgis: 150 mm ± 40 mm;
2.	matymo kampas: 0° ± 10°;
3.	storis: 2.6 mm ± 0.2 mm;
4.	galimybė autoklavuoti.

	2.6
	Standus endoskopas
	1. darbinis ilgis: 40 mm ± 20 mm;
2. matymo kampas: 0° ± 10°;
3. storis: 4 mm ± 0.2 mm;
4. galimybė autoklavuoti.

	3.
	Diagnostinis timpanometras
	1. Diagnostinis timpanometras
2. Signalo dažnis 226 Hz± 10 Hz
3. Signalo intensyvumas 85 dB ± 1 dB
4. Slėgio ribos ne siauresnėse ribose kaip nuo +200 iki – 400 dPa
5. Reflekso tyrimas
6. Tyrimo metodas – Ipsi
7. Integruotas ekranas
8. Terminis spausdintuvas
9. Vienkartinių ausų kištukų komplektas (skirtingų dydžių).

	4.
	Paciento kėdė
	1. elektrinis kėdės aukščio reguliavimas;
2. kėdės aukščio reguliavimo (vertikalaus judesio) eiga ne mažiau 140mm;
3. atlenkiamas nugaros atlošas;
4. galimybė pasukti kėdę apie vertikalią ašį;
5. atrama galvai;
6. kėdės sėdimoji dalis, atlošas ir galvos atrama turi būti paminkštinti ir padengti lengvai prižiūrima medžiaga.

	5.
	Tiekėjas turi užtikrinti galimybę įsigyti siūlomos prekės originalias (arba joms lygiavertes) atsargines dalis (jų tiekimą rinkai) ne trumpiau kaip 5 metus nuo prekės garantinio laikotarpio pabaigos, išskyrus atvejus, kai siūlomos prekės originalios (arba joms lygiavertės) atsarginės dalys dėl objektyvių priežasčių negali būti tiekiamos Lietuvos Respublikos rinkai (būtinas gamintojo atitinkamas patvirtinimas).
Pastaba: Reikalavimas taikomas vadovaujantis Lietuvos Respublikos aplinkos ministro 2022 m. gruodžio 13 d. įsakymu Nr. D1-401 patvirtinto aplinkos apsaugos kriterijų taikymo, vykdant žaliuosius pirkimus, tvarkos aprašo II skyriaus 4.4.4.4 punktu.

	Pateikti kartu su pasiūlymu.

	6.
	Siūlomas medicinos prietaisas ir jo visos sudedamosios dalys turi būti pažymėtos CE ženklu ir atitikti Reglamento (ES) 2017/745 (MDR) reikalavimus. Kartu su pasiūlymu turi būti pateikti prietaiso ir visų jo sudedamųjų dalių CE atitiktį patvirtinantys dokumentai, įskaitant notifikuotosios įstaigos išduotą sertifikatą, kai jis pagal taikomą klasę yra privalomas, ir nurodytas notifikuotosios įstaigos identifikavimo numeris.
	Pateikiama kartu su pasiūlymu

	7.
	Kiti reikalavimai:

	7.1.
	Garantija
	Ne mažiau 24 mėnesiai 

	7.2.
	Naudojimosi instrukcija lietuvių ir anglų kalbomis
	Pristatoma kartu su įranga

	7.3.
	Tiekėjas privalo užtikrinti, kad jo darbuotojai yra tinkamai apmokyti ir sertifikuoti vykdyti siūlomos įrangos techninės priežiūros ir garantinio aptarnavimo darbus.
	Pateikiamas tiekėjo patvirtinimas

